Source: http://docplayer.fi/561832-Ennakoi-ja-karta-kalliita-oljyvahinkoja-opas-oljysailion-omistajille-ja-haltijoille.html
Timestamp: 2018-01-19 12:12:05+00:00
Document Index: 4254203

Matched Legal Cases: ['kko ', 'kko ', 'kko ', 'kko ', 'kko ', 'kko ']

Ennakoi ja karta kalliita öljyvahinkoja Opas öljysäiliön omistajille ja haltijoille - PDF
Download "Ennakoi ja karta kalliita öljyvahinkoja Opas öljysäiliön omistajille ja haltijoille"
1 Tarja Asikainen ja Päivi Kärnä Ennakoi ja karta kalliita öljyvahinkoja Opas öljysäiliön omistajille ja haltijoille Lahden ammattikorkeakoulun julkaisu, sarja B, Oppimateriaalia, osa 20
3 Tarja Asikainen ja Päivi Kärnä Ennakoi ja karta kalliita öljyvahinkoja Opas öljysäiliön omistajille ja haltijoille Lakisääteiset ja TANKKI-hankekuntien Riihimäki, Janakkala, Hattula, Hollola ja Nastola kuntakohtaisten määräysten mukaiset velvoitteet lämmitysöljysäiliöiden aiheuttamien riskien pienentämiseksi
4 Lahden ammattikorkeakoulun julkaisusarjat A Tutkimuksia B Oppimateriaalia C Artikkelikokoelmat, raportit ja muut ajankohtaiset julkaisut Lahden ammattikorkeakoulun julkaisu Sarja B Oppimateriaalia, osa 20 Vastaava toimittaja: Ilkka Väänänen Taitto: Kirsi Kaarna ISSN X ISBN (PDF)
5 Sisällys 1. Tiivistelmä Huolehdi lämmitysöljysäiliöstäsi Säiliön ja sen varusteiden kunnossapito Milloin säiliön tarkastus tulisi tehdä? Milloin säiliö on syytä uusia? Uuden säiliön sijoittaminen Säiliön käytöstä poistaminen Miten toimin säiliön vaihtotilanteessa? Tyypillisiä öljysäiliövahinkotilanteita Säiliön syöpyminen Täyttövahinko Putkirikot Muita tyypillisiä ongelmia Esimerkkejä vahingoista, niiden korjaamisesta ja kustannuksista Näin selvitän nopeasti öljysäiliöni riskit Sijainti pohjavesialueella Riskikartoitus riskienhallintatyökalua käyttäen Muuta huomioitavaa Jos öljyvahinko tapahtuu Miten toimin lämmitysjärjestelmän vaihtotilanteessa? Oletko ostamassa kiinteistöä? Omistatko farmarisäiliön?...34 Lähteet...35 Liitteet...39
6 1. Tiivistelmä Ennakoi ja karta kalliita öljyvahinkoja Opas öljysäiliön omistajille ja haltijoille on tarkoitettu TANKKI-hankkeessa mukana olleiden hankekuntien (Riihimäki, Janakkala, Hattula, Hollola ja Nastola) ja Kanta- ja Päijät-Hämeen pelastuslaitosten öljysäiliöiden riskienhallintatyön neuvontamateriaaliksi. Hankkeeseen osallistuivat TANKKI-hankekuntien ja Kanta- ja Päijät-Hämeen pelastuslaitosten lisäksi Hämeen elinkeino-, liikenne- ja ympäristökeskus (jäljempänä Hämeen ELY-keskus) ja Hämeen ammattikorkeakoulu. Oppaaseen on koottu keskeiset lakisääteiset ja TANKKI-hankekuntien ympäristönsuojelu- ja muiden kuntakohtaisten määräysten mukaiset velvoitteet, joita noudattamalla voidaan pienentää lämmitysöljysäiliöiden aiheuttamia pohjavesi- ja maaperäriskejä. Oppaassa käsitellään tyypillisiä öljyvahinkotilanteita sekä esimerkkejä niiden korjaamista ja kustannuksista. Oppaan pääasiallisena kohderyhmänä ovat öljylämmitteiset kiinteistöt, joiden käyttöön hankkeessa kehitettiin sähköinen riskienhallintatyökalu. Oppaassa käsitellään lisäksi lämmitysjärjestelmän vaihtotilanteessa ja öljylämmitteisen kiinteistön hankinnassa huomioitavia asioita sekä maatilojen farmarisäiliöiden varastoinnin turvallisuuteen vaikuttavia näkökohtia. Oppaan ovat kirjoittaneet TANKKI-hankkeen projektipäällikkö Tarja Asikainen ja projektisuunnittelija Päivi Kärnä. Sisällön ovat tarkastaneet ja kommentoineet Kanta-Hämeen pelastuslaitokselta suunnittelija Paavo Jokinen, Päijät-Hämeen pelastuslaitokselta palotarkastaja Ari Heikkinen, Riihimäen kaupungin ympäristönsuojelusuunnittelija Jenni Lehtonen, Janakkalan kunnan ympäristöpäällikkö Heikki Tamminen, Hattulan kunnan edustajana ympäristötarkastaja Reijo Hemilä, Lahden seudun ympäristöpalveluista ympäristönsuojelutarkastaja Juha Alaluukas, Hämeen ELY-keskuksesta erikoissuunnittelija Teija Tohmo ja Lahden ammattikorkeakoulusta yliopettaja Sakari Halmemies. TANKKI-hankkeen myötä lisättiin lämmitysöljysäiliöiden omistajien tietoisuutta öljysäiliöihin liittyvistä velvollisuuksista ja öljyvahingon ehkäisemisestä. TANKKI oli EAKR-rahoitteinen projekti, jota hallinnoi Lahden ammattikorkeakoulun tekniikan ala. Hanke toteutettiin vuosina Lisätietoa hankkeesta on saatavilla osoitteesta Avainsanat: farmarisäiliö, Hämeen ELY-keskus, kunnostus, lämmitysöljysäiliö, pelastuslaitos, pilaantuminen, pohjavesi, putkirikko, riski, syöpyminen, TANKKI-hanke, tarkastusliike, Tukes, täyttövahinko, ympäristönsuojeluviranomainen, öljyvahinko, öljyvuoto 6
7 2. Huolehdi lämmitysöljysäiliöstäsi 2.1. Säiliön ja sen varusteiden kunnossapito Säiliön säännöllinen tarkastus kuuluu olennaisesti säiliön kunnossapitoon, jolla voidaan ehkäistä öljyvahinkoja. Säiliön tiiveyden lisäksi säiliön varusteet tulee olla kunnossa ja toimivia. Säiliön pakollisia varusteita ovat täyttöputki, ilmaputki, ylitäytönestin ja suoja-allas (Kauppa- ja teollisuusministeriön päätös öljylämmityslaitteistoista 314/1985, 11, ). Näiden lisäksi yksiputkijärjestelmä lisää säiliöiden käytön turvallisuutta. Säiliön täyttöputki sijoitetaan joko ulos helposti luoksepäästävään paikkaan tai välittömästi ulos aukeavan luukun taakse siten, että öljyä ei pääse valumaan ylitäytön sattuessa rakennuksen sisälle. Täyttöputken suuaukko saa olla enintään 1,5 metrin korkeudella maanpinnasta tai työskentelytasosta ja se tulee varustaa polttoaineen nimikilvellä. Lisäksi täyttöputken suuaukko tulee varustaa standardin SFS 4429 mukaisella liitinnipalla ja siihen liitettävällä lukittavalla kannella. (KTMp 314/1985, 21.) Täyttöputken suuaukon viereen on kiinnitettävä kilpi, jossa on merkintä: Kevytöljy. Säiliön ilmaputki johdetaan säiliöstä ulkoilmaan siten, että sen suuaukkoa voidaan tarkkailla säiliötä täytettäessä myös lumisena aikana. Sadevesien ja vierasesineiden joutuminen putkeen estetään suojauksella siten, että suojauksen ja putken pään välinen ilma-aukko on vähintään yhtä suuri kuin putken poikkipinta-ala. (KTMp 314/1985, 22.) Ylitäytönestimen anturi asennetaan säiliön vaippaan (KTMp 314/1985, 2 ). Sen tehtävänä on sulkea öljyn tulo säiliöön automaattisesti, kun säiliö on täyttynyt. Ylitäytönestin on elektronisesti toimiva laite, jonka toimivuus tulee tarkastaa aika ajoin. Ylitäytönestimet tulivat pakollisiksi 1970-luvulla sekä vanhoihin että uusiin säiliöihin. Nykyään se kuuluu uuden säiliön vakiovarusteisiin. (Öljyalan palvelukeskus Oy 2014.) Ylitäytönestin on lämmitysöljysäiliön pakollinen varuste. 7
8 Kuva 1. Kellariin sijoitettu metallisäiliö: ylitäytönestimen anturi on kiinnitetty huoltoluukkuun. (Teija Tohmo 2013) Kuva 2. Kuvassa näkyvät suojahatulla varustettu ilmaputki (vasemmalla), liitinnipalla ja lukittavalla kannella varustettu täyttöputki sekä ylitäytönestin asennettuna sokkeliin (oikealla). Kilpi Kevytöljy kuuluu asentaa täyttöputken suun läheisyyteen. (Teija Tohmo 2013) 8
9 Yksiputkijärjestelmää suositellaan säiliön ja öljypolttimen välille. Jos käytössäsi on vielä kaksiputkijärjestelmä, se kannattaa muuttaa yksiputkijärjestelmäksi. (Päijät-Hämeen pelastuslaitos 2014.) Mikäli yksiputkijärjestelmässä (imuputkessa) tapahtuu putkirikko, poltin sammuu ja öljyvuoto havaitaan nopeasti (Jokinen 2014a). Putkiston tiiveyttä tulee tarkkailla säännöllisesti. Kuva 3. Öljypolttimen ja säiliön välinen kaksiputkijärjestelmä on muutettu yksiputkijärjestelmäksi palautuskiertolaitteen avulla. (Tarja Asikainen 2013) Suoja-altaalla on suuri merkitys öljyvahinkojen leviämisessä. Säiliö sijoitetaan tiiviiseen, öljyä imemättömään ja ympäristön vaikutusta kestävään suoja-altaaseen ja on rakennettava siten, että sen pohjalle mahdollisesti vuotanut öljy voidaan havaita (KTMp 314/1985, 17 ; Pirkanmaan pelastuslaitos, Pirkanmaan elinkeino-, liikenne ja ympäristökeskus & Tampereen kaupunki 2009, 8). Suoja-altaat voivat olla betonia, tiiltä, muovia tai metallia. Mikäli säiliötä ei ole sijoitettu suoja-altaaseen tai suoja-allas on ahdas, säiliö suositellaan korvattavaksi uudella sisätiloihin sijoitettavalla suoja-altaalla varustetulla säiliöllä. Muovista valmistettujen ja teräksisten suoja-altaiden hitsaussaumojen ja muiden liitosten kuntoa tulee tarkkailla silmämääräisesti. (Pirkanmaan pelastuslaitos ym. 2009, 8; Lämmitysenergia Yhdistys ry 2012, 40; Heikkinen 2014.) Suoja-altaan tiiveyttä käsitellään tarkemmin kohdassa 3.4. Öljysäiliöiden korjaamista ei suositella, vaan huonokuntoinen säiliö kannattaa vaihtaa uuteen (Päijät-Hämeen pelastuslaitos 2014). Metallisäiliöiden pinnoittaminen voidaan kieltää kuntien ympäristönsuojelumääräyksissä, kuten TANKKI-hankekunnista Nastolassa ja Hollolassa on tehty. Nastolassa pinnoittaminen on kielletty kesäkuusta 2009 lähtien ja Hollolassa joulukuusta 2011 lähtien (Nastolan kunnan ympäristönsuojelumääräykset 2009, 17 ; Hollolan kunnan ympäristönsuojelumääräykset 2011, 17 ). 9
10 Huonokuntoisen säiliön korjaamista muovi- tai lasikuitupinnoitteella ei suositella, sillä pinnoituksen jälkeen teräslevyn vahvuutta ei voida todeta. Tällainen säiliö saa lisäaikaa korkeintaan muutaman vuoden ja on omistajalleen alituinen riski. (Lämmitysenergia Yhdistys ry 2012, 44; Öljyalan palvelukeskus 2014). Vastuu öljysäiliöstä on kiinteistön omistajalla Milloin säiliön tarkastus tulisi tehdä? Maanalaisen öljysäiliön määräaikaistarkastuksen saa suorittaa vain Turvallisuus- ja kemikaaliviraston (Tukes) hyväksymä tarkastusliike tai laitos (Valtioneuvoston asetus maakaasu-, nestekaasu- ja öljylämmityslaitteistojen asennus- ja huoltotoimintaa sekä maanalaisten öljysäiliöiden tarkastusta harjoittavien hyväksymisestä 558/2012, 1 ). Kaikki säiliöt suositellaan tarkastuttamaan Tukesin hyväksymällä tarkastusliikkeellä (Lämmitysenergia Yhdistys ry 2012, 15). Kuva 4. Maanalaisen öljysäiliön huoltoluukku. (Teija Tohmo 2013) 10
11 Kuva 5. Maanalaisen öljysäiliön huoltoluukku. (Ramboll Finland Oy 2013) Tarkastuksesta on laadittava pöytäkirja, johon merkitään metallisäiliöiden syöpymien paikat ja syvyydet mitattuna säiliön sisältä, ulkopuoliset vauriot sekä tarkastuksen tehnyt henkilö. Muut kuin metallisäiliöt tarkastetaan yli- tai alipainekokeella tai muulla vastaavalla menetelmällä ja tulokset merkitään pöytäkirjaan. (Kauppa- ja teollisuusministeriön päätös maanalaisten öljysäiliöiden määräaikaistarkastuksista 344/1983, 5-8.) Lisäksi mm. tarkastuksesta vastaavan henkilön nimi, säiliön tiedot, kuntoluokitus ja suositeltava seuraava tarkastusajankohta merkitään pöytäkirjaan (Lämmitysenergia Yhdistys ry 2012, 41; Säiliöhepo Oy 2014). Säiliön omistajan on säilytettävä tarkastuspöytäkirja ja noudatettava pöytäkirjassa annettuja määräyksiä ja ohjeita (Finanssialan Keskusliitto 2006, 1; Lämmitysenergia Yhdistys ry 2012, 41). Säiliössä tulee olla tunnuskilpi, jossa on ilmoitettu mm. säiliön valmistusvuosi (Finanssialan Keskusliitto 2006, 1). Mikäli säiliöstä ei löydy tunnuskilpeä eikä tarkastuksesta ole tietoa, säiliö on syytä tarkastuttaa pikaisesti (Öljyalan palvelukeskus 2014). Ota huomioon, että maanalaisen öljysäiliön määräaikaistarkastuksen saa suorittaa vain Turvallisuus- ja kemikaaliviraston (Tukes) hyväksymä tarkastusliike tai - laitos. Hyväksytyt tarkastusliikkeet löydät: Rekisterit Hyväksytyt liikkeet Valitse: tarkastusliikkeet (öljysäiliöt) Hae. 11
12 Kaikki säiliöt suositellaan tarkastuttamaan säännöllisesti. Tärkeällä pohjavesialueella sijaitseva maanalainen säiliö on määräaikaistarkastettava ensimmäisen kerran 10 vuoden kuluessa säiliön käyttöönotosta. Seuraava tarkastusajankohta määräytyy säiliön kuntoluokan mukaan. KUNTAKOHTAISET TARKASTUSMÄÄRÄYKSET: Hattula ja Janakkala Hattulassa ja Janakkalassa noudatetaan lakisääteisiä tarkastusvelvoitteita, jonka mukaan tärkeiden pohjavesialueiden maanalaisilla öljysäiliöillä on tarkastusvelvoite. Säiliö tulee tarkastaa ensimmäisen kerran kymmenen vuoden kuluessa säiliön käyttöönotosta (KTMp 344/1983, 1 ja 10 ). Seuraavan tarkastuksen ajankohta määräytyy säiliön kuntoluokan mukaan taulukon 1 mukaisesti. Taulukko 1: Öljysäiliön tarkastusväli määräytyy säiliön sijainnin ja materiaalin perusteella (KTMp 344/1983, 10 ). Säiliön kuntoluokka A B C D Tärkeiden pohjavesialueiden maanalaiset säiliöt lakisääteinen tarkastusvelvoite Metallisäiliö 5 vuotta, muu säiliö 10 vuotta 2 vuotta Poistettava käytöstä 6 kuukauden kuluessa Poistettava käytöstä välittömästi Sijainnista riippumatta suositellaan tarkastuttamaan myös muut säiliöt, eli pohjavesialueilla maan pinnalla ja sisällä sijaitsevat säiliöt sekä kaikki tärkeiden pohjavesialueiden ulkopuolella sijaitsevat säiliöt vastaavalla tavalla (Lämmitysenergia Yhdistys ry 2012, 34; Janakkalan kunta 2014a). Hollola ja Nastola Hollolassa ja Nastolassa noudatetaan sekä lakisääteisiä tarkastusvelvoitteita että kuntien ympäristönsuojelumääräyksiä. Kaikki lämmitysöljy- ja polttonestesäiliöt on tarkastutettava ensimmäisen kerran viimeistään kymmenen vuoden kuluessa säiliön käyttöönotosta. Sen jälkeen tarkastusväli määräytyy säiliön sijainnin ja materiaalin sekä tarkastuksessa todetun säiliön kuntoluokan perusteella taulukon 2 mukaisesti. (Hollolan kunnan ympäristönsuojelumääräykset 2011, 17 ; Nastolan kunnan ympäristönsuojelumääräykset 2009, 17.) 12
13 Molempien kuntien ympäristönsuojelumääräyksissä on määritelty, että tarkastuksen saa suorittaa vain Tukesin hyväksymä tarkastusliike. Tarkastuksista laadittavat pöytäkirjat on pyydettäessä esitettävä ympäristönsuojeluviranomaiselle. (Hollolan kunnan ympäristönsuojelumääräykset 2011, 17 ; Nastolan kunnan ympäristönsuojelumääräykset 2009, 17.) Taulukko 2: Lämmitysöljy- ja polttonestesäiliön tarkastusväli määräytyy säiliön sijainnin ja materiaalin perusteella (KTMp 344/1983, 10 ; Hollolan kunnan ympäristönsuojelumääräykset 2011, 17 ; Nastolan kunnan ympäristönsuojelumääräykset 2009, 17 ). Säiliön kuntoluokka Säiliön sijainti ja tarkastusväli I- ja II-luokan pohjavesialueiden maanalaiset säiliöt lakisääteinen tarkastusvelvoite Pohjavesialueiden ulkopuolella olevat maanalaiset sekä kaikki maanpäällä/rakennuksessa/bunkkerissa sijaitsevat säiliöt ympäristönsuojelumääräysten mukainen tarkastusvelvoite A metallisäiliö 5, muu säiliö 10 vuotta 10 vuotta B 2 vuotta 5 vuotta C pois käytöstä 6 kk kuluessa pois käytöstä 1 vuoden kuluessa D pois käytöstä välittömästi pois käytöstä välittömästi Pinnoitetun säiliön tarkastaminen: Säiliöt, jotka ovat pinnoitettu ennen ympäristönsuojelumääräysten voimaantuloa, tulee tarkastuttaa vähintään viiden vuoden välein (Hollolan kunnan ympäristönsuojelumääräykset 2011, 17 ; Nastolan kunnan ympäristönsuojelumääräykset 2009, 17 ). Riihimäki Riihimäellä noudatetaan sekä lakisääteisiä tarkastusvelvoitteita että omia ympäristönsuojelumääräyksiä. Tarkastukset ovat pakollisia kaikille pohjavesi- ja ranta-alueilla sijaitseville lämmitysöljy- ja polttonestesäiliöille. Ensimmäinen tarkastus tulee tehdä viimeistään kymmenen vuoden kuluessa säiliön käyttöönotosta. Sen jälkeen tarkastukset tehdään taulukon 3 mukaisesti. (Riihimäen ympäristönsuojelumääräykset 2007, 21.) Kaikki öljysäiliöt suositellaan tarkastettavaksi säännöllisesti. Säiliön kuntoluokan perusteella suositellaan tarkastuttamaan myös muut säiliöt, eli tärkeiden pohjavesialueiden sekä ranta-alueiden ulkopuolella sijaitsevat säiliöt. (Lämmitysenergia Yhdistys ry 2012, 15 ja 34.) 13
14 Taulukko 3: Lämmitysöljy- ja polttonestesäiliön tarkastusväli määräytyy säiliön sijainnin ja materiaalin perusteella (KTMp 344/1983, 10, Riihimäen ympäristönsuojelumääräykset 2007, 21 ). Säiliön sijainti alueella I- ja II-luokan pohjavesialue tarkastusvelvoite Säiliön sijainti kiinteistöllä ja tarkastusväli Maan alla riippuu kuntoluokituksesta seuraavasti: metallisäiliö 5, muu säiliö A 10 vuotta B 2 vuotta pois käytöstä 6 kk C kuluessa Maan alla bunkkerissa tai kellarissa Maan päällä ulkona tai rakennuksessa 5 vuotta 10 vuotta D pois käytöstä välittömästi III-luokan pohjavesialue ja ranta-alue tarkastusvelvoite 5 vuotta 5 vuotta 10 vuotta Maanalaisiksi säiliöiksi luetaan ympäröivän luonnollisen maanpinnantason alapuolelle sijoitetut säiliöt riippumatta siitä, onko ne sijoitettu kellariin, bunkkeriin tai erilliseen tilaan (Riihimäen ympäristönsuojelumääräykset 2007, 21 ) Milloin säiliö on syytä uusia? Öljysäiliö tulee uusia silloin, kun säiliössä ei ole tunnuskilpeä, jolloin se on mahdollisesti otettu käyttöön ennen säiliöstandardien voimaantuloa (1974). Säiliötä ei tarvitse poistaa käytöstä mikäli säiliötarkastuksella tai muulla luotettavalla tavalla on osoitettu, että säiliö ja sen varusteet ovat kunnossa. (Finanssialan Keskusliitto 2006, 1.) säiliö luokitellaan Tukesin hyväksymän tarkastusliikkeen tekemässä tarkastuksessa C- tai D-luokkaan: C-luokan säiliössä on todettu syviä syöpymiä tai säiliön seinälevy muuttaa muotoaan, kun sitä koputellaan sisäpuolelta 0,5 kg painoisella pallopäävasaralla ja D-luokan säiliössä läpisyöpymiä tai halkeamia, tai säiliö vuotaa tiiveyskokeessa, jolloin säiliö on poistettava käytöstä välittömästi (KTMp 344/1983, 9-10 ). säiliö on asennettu paikkaan, jossa sitä on mahdotonta tarkastaa (Öljyalan palvelukeskus 2014). säiliön rakenteessa on selvästi havaittavissa olevia muutoksia (Öljyalan palvelukeskus 2014). 14
15 Öljysäiliön iän voi tarkistaa siinä olevasta tunnuskilvestä. Säiliöstandardit tulivat voimaan vuonna Sen takia ennen vuotta 1974 käyttöönotetut öljysäiliöt tulee poistaa käytöstä, ellei voida osoittaa, että säiliö ja sen varusteet ovat toimintakunnossa Uuden säiliön sijoittaminen Uudet säiliöt suositellaan aina sijoitettavaksi maan päälle, erilliseen huoneeseen ja asennettuna suoja-altaaseen. Maanalaiset säiliöt eivät ole suositeltavia, koska niiden kuntoa on vaikea valvoa. Mikäli suunnittelet öljysäiliön asentamista maan alle, selvitä pelastuslaitokselta säiliön sijoittamista koskevat määräykset (Kauppa- ja teollisuusministeriön päätös öljylämmityslaitteistoista 314/1983, 16, 18 ). TANKKI-hankekuntien pohjavesialueilla säiliön sijoittaminen maan alle ei ole luvallista. Selvitä myös rakennusluvan tarve, mikäli kiinteistöllä aiotaan tehdä muutostöitä uuden säiliön sijoittamiseksi toiseen paikkaan (Päijät-Hämeen pelastuslaitos 2013). Säiliön hankinnassa tulee huomioida, että kattilahuoneessa saa varastoida enintään litraa polttoöljyä. Säiliö sijoitetaan siten, että se voidaan helposti tarkastaa ja huoltaa. Rakennuksen sisällä olevalla säiliöllä on oltava suoja-allas, tilavuudeltaan 1/5 suurimman suoja-altaassa olevan säiliön tilavuudesta. Suoja-altaan rakenteen tulee olla tiivis ja ympäristön vaikutusta kestävä. (KTMp 314/1985, ja 17.) Kuva 6. Sisään sijoitettu muovisäiliö metallisessa suoja-altaassa. (Tarja Asikainen 2013) 15
16 KUNTAKOHTAISET LISÄMÄÄRÄYKSET: Hattula Tärkeillä pohjavesialueilla öljy- ja polttonestesäiliöt tulee sijoittaa joko sisätiloihin tai ulkona maan päälle. Säiliöt tulee varustaa säiliön tilavuutta vastaavalla suoja-altaalla tai säiliön tulee olla ns. kaksoisvaippasäiliö. (Hattulan rakennusjärjestys 2012, 41.) Janakkala Öljy- ja polttoainesäiliöt on sijoitettava sisätiloihin tai maan päälle kyseisen kemikaalin pidättäviin, ulkotiloissa katettuihin suoja-altaisiin, joiden tilavuus on suurempi kuin varastoitavan aineen suurin teoreettisesti mahdollinen määrä (Janakkalan kunnan rakennusjärjestys 2014, 59 ). Hollola ja Nastola 1. ja 2. luokan pohjavesialueilla polttonestesäiliöitä ei saa sijoittaa maan alle vaan uudet säiliöt sijoitetaan maanpäälle sisätiloihin. Uudet polttonestesäiliöt on varustettava ylitäytönestimellä, ja niissä on oltava valuma-allas tai muu kaksoispidätystekniikka. (Hollolan kunnan ympäristönsuojelumääräykset 2011, 16 ; Nastolan kunnan ympäristönsuojelumääräykset 2009, 16.) Riihimäki Pohjavesialueilla ja ranta-alueilla uudet polttonestesäiliöt on sijoitettava maan päälle tai sisätiloihin. Uusien säiliöiden on oltava kaksoisvaippasäiliötä tai ne on varustettava tiiviillä valuma-altaalla. Kaksoisvaipalliset säiliöt on varustettava vuodonilmaisujärjestelmällä. Suoja-altaan vapaan tilavuuden on oltava niin suuri, että se kerää suurimman säiliön aiheuttaman vuodon. Siirtoputkistoja ei saa sijoittaa maan alle. (Riihimäen kaupungin ympäristönsuojelumääräykset 2007, 20.1.) Huom. Yksittäistapauksissa ympäristönsuojeluviranomainen voi myöntää poikkeuksen sijoittaa pohjavesi- tai ranta-alueella kaksoisvaipallisen, hälyttävällä vuodonilmaisujärjestelmällä ja ylitäytönestolaittein varustetun polttonestesäiliön maan alle, mikäli säiliön sijoittaminen maan päälle tai sisätiloihin on teknisesti tai rakenteellisesti hyvin vaikeaa. (Riihimäen kaupungin ympäristönsuojelumääräykset 2007, 20.2.) 16
17 2.5. Säiliön käytöstä poistaminen Öljysäiliön käytöstä poistaminen on vaiheittain seuraava: 1. Ilmoita pelastuslaitokselle ja ympäristönsuojeluviranomaiselle, että aiot poistaa säiliön käytöstä (Pirkanmaan pelastuslaitos ym. 2009, 14). 2. Tyhjennytä ja puhdistuta säiliö öljystä ja öljyisestä jätteestä (KTMp 314/1985, 47 ). Tyhjennyksessä on suositeltavaa käyttää Tukesin hyväksymää tarkastusliikettä, jolloin saat virallisen pöytäkirjan käytöstä poistamisesta (Päijät-Hämeen pelastuslaitos 2014). 3. Teetä tarkastus käytöstä poistamisen yhteydessä maanalaiselle säiliölle, jos sen tiiveys on muutoin mahdoton tarkastaa (Päijät-Hämeen pelastuslaitos 2014). 4. Huolehdi tyhjentämisessä syntyvästä öljyisestä jätteestä asianmukaisella tavalla (Pirkanmaan pelastuslaitos ym. 2009, 14). Tukesin hyväksymä tarkastusliike toimittaa jätteen puolestasi käsittelyyn (Säiliöhepo Oy 2014). 5. Tulppaa säiliön täyttöputki tai estä muulla tavoin säiliön käyttö (KTMp 314/1985, 47 ). On suositeltavaa poistaa säiliön täyttöputki sekä ylitäytönestin kokonaan talon ulkoseinästä (Päijät-Hämeen pelastuslaitos 2014). 6. Säiliön poistaminen kiinteistöltä Maanalainen säiliö suositellaan poistettavaksi maaperästä putkistoineen (Pirkanmaan pelastuslaitos ym. 2009, 14). TANKKI-hankekuntien yksityiskohtaiset lisämääräykset maanalaisten säiliöiden poistamiseksi maaperästä ovat jäljempänä kuntakohtaisissa määräyksissä. Sisällä sijaitseva säiliö voi jäädä paikalleen. Mikäli säiliö puretaan, purkutöissä tulee noudattaa tarpeellista varovaisuutta ja tulityösäännöksiä (Lämmitysenergia Yhdistys ry 2012, 46). Mikäli muita rakenteita puretaan ja tilan käyttötarkoitus muuttuu, selvitä rakennusvalvonnasta mahdollinen luvan tai ilmoituksen tarve (Maankäyttöja rakennuslaki 132/1999, a, Sivonen 2014). 7. Ilmoita pelastuslaitokselle, jos maaperässä tai rakenteissa havaitaan öljyä tarkastuksen tai säiliön purkamisen tai maasta kaivun yhteydessä (Pirkanmaan pelastuslaitos ym. 2009, 14). Saat toimintaohjeet. 8. Toimita käytöstä poistettu säiliö metalliromun vastaanottopisteeseen (Päijät-Hämeen Jätehuolto Oy 2014a). Muuta kuin metallia olevat säiliöt tulee toimittaa asianmukaiseen vastaanottopisteeseen. Säiliöitä vastaanottavat yritykset edellyttävät, että säiliö on puhdistettu. Tällöin tarkastuksessa hankittu pöytäkirja on paikallaan. (Pirkanmaan pelastuslaitos ym. 2009, 14.) 9. Ilmoita käytöstä poistetusta säiliöstä pelastuslaitokselle. Jos teetätit säiliötarkastuksen tarkastusliikkeellä, yritys toimittaa tarkastuspöytäkirjan puolestasi. (Päijät-Hämeen pelastuslaitos 2014.) 10. Tarkista, että säiliön paikka on merkitty rakennuspiirustuksiin. Silloin säiliö voidaan löytää tarvittaessa tulevaisuudessa. (Pirkanmaan pelastuslaitos ym. 2009, 14.) Kuntien ympäristönsuojeluviranomaisten yhteystiedot löytyvät oppaan liitteestä 2 sekä kuntien internet-sivuilta. 17
18 Kuva 7. Vanha maata vasten asennettu öljysäiliö on poistettu maaperästä. (Jake Lehtovirta 2014) Säiliön poistaminen maaperästä, KUNTAKOHTAISET LISÄMÄÄRÄYKSET: Hollola ja Nastola Säiliö tulee puhdistaa ennen poistamista. Säiliö on käytöstä poistettu silloin, kun se on tyhjennetty ja puhdistettu. Todistus puhdistuksesta on säilytettävä mahdollista tarkastusta varten. Maanalainen käytöstä poistettu polttonestesäiliö putkistoineen on poistettava maaperästä kokonaan vuoden kuluessa. Säiliötä ei tarvitse poistaa, mikäli se on todistettavasti ennen ympäristönsuojelumääräysten voimaantuloa asianmukaisesti puhdistettu. Säiliöiden täyttö- ja ilmaputket on kuitenkin poistettava/tukittava. Kunnan ympäristönsuojeluviranomainen voi erityisestä syystä myöntää hakemuksesta luvan poiketa näistä määräyksistä. (Hollolan kunnan ympäristönsuojelumääräykset 2011, 16 ja 30 ; Nastolan kunnan ympäristönsuojelumääräykset 2009, 16 ja 31.) 18
19 Riihimäki Kiinteistön haltijan tai omistajan on huolehdittava siitä, että pohjavesi- tai ranta-alueella sijaitsevat käytöstä poistetut, maanalaiset polttonestesäiliöt putkistoineen poistetaan kiinteistöltä asianmukaiseen käsittelyyn tai hyötykäyttöön (Riihimäen kaupungin ympäristönsuojelumääräykset 2007, 22 ). Mahdollinen maaperän pilaantuminen havaitaan helpoiten säiliön poiston yhteydessä (Riihimäki 2014). Polttonestesäiliö on puhdistettava asianmukaisesti ja tarkistettava mahdolliset vuodot. Todistus säiliön puhdistuksesta ja poistosta on säilytettävä kiinteistöllä mahdollista tarkastusta varten. Vuodoista on ilmoitettava välittömästi ympäristönsuojeluviranomaisille. Pohjavesija ranta-alueella sijaitsevia maanalaisia polttonestesäiliöitä ei tarvitse poistaa, mikäli ne on ennen ympäristönsuojelumääräysten voimaantuloa asianmukaisesti puhdistettu ja niiden käyttö estetty. Säiliöiden täyttö- ja ilmaputket on poistettava. Ympäristönsuojeluviranomainen voi yksittäistapauksissa myöntää poikkeuksen velvollisuudesta poistaa käytöstä poistettu polttonestesäiliö maaperästä, mikäli poistaminen on teknisesti hyvin vaikeaa tai siitä aiheutuu vahinkoa muulle omaisuudelle, tai jos kustannukset nousevat kohtuuttomiksi. (Riihimäen kaupungin ympäristönsuojelumääräykset 2007, 22.) Janakkala Kiinteistön haltija tai omistaja on velvollinen huolehtimaan siitä, että kiinteistöllä sijaitsevat käytöstä poistetut maanalaiset polttonestesäiliöt poistetaan jätteenä kiinteistöltä asianmukaiseen käsittelyyn tai hyötykäyttöön. Poistetut säiliöt puhdistetaan ja tarkistetaan tarkastusliikkeen toimesta. Tarkastusliike tekee säiliön poistamisesta ilmoituksen pelastuslaitokselle. Havaitusta polttoainevuodosta tulee ilmoittaa kunnan ympäristösuojeluyksikköön puhdistustarpeen arvioimiseksi. Ympäristösuojeluyksikkö voi yksittäistapauksissa myöntää poikkeuksen velvollisuudesta poistaa käytöstä poistettu polttonestesäiliö maaperästä, mikäli poistaminen on teknisesti hyvin vaikeaa, siitä aiheutuu vahinkoa muulle omaisuudelle tai että kustannukset nousevat kohtuuttomiksi. Kiinteistön omistajan tulee tehdä suunnitellusta poikkeuksellisesta menettelystä vapaamuotoinen ilmoitus, jossa on esitettävä selvitys mm. säiliön ominaisuuksista, tarpeellisista teknisistä turvallisuustoimenpiteistä, maaperän puhtaudesta sekä perustelut säiliön paikalleen jättämiselle. Ilmoitukseen liitetään asemapiirros säiliön sijainnista ja kuntotarkastustodistus. (Janakkalan kunta 2014a; Janakkalan kunta 2014b.) Hattula Hattulassa ei ole kuntakohtaisia lisävelvoitteita säiliön poistamiseen liittyen. 19
20 2.6. Miten toimin säiliön vaihtotilanteessa? Öljysäiliön vaihtotilanteessa tulee huolehtia vanhan säiliön asianmukaisesta käytöstä poistamisesta. Uuden säiliön sijoituspaikan valinnassa, asennuksessa ja käyttöönotossa tulee noudattaa lainsäädännön määräyksiä, pelastuslaitoksen ohjeita sekä kuntakohtaisia ympäristönsuojelumääräyksiä ja ohjeita. Uuden säiliön sijoituspaikka määräytyy kohdan 2.4. mukaisesti. Uuden säiliön asentamisen ja käyttöönoton vaiheet ovat: 1. Selvitä uuden säiliön hankintavaiheessa rakennusvalvonnasta mahdollisen luvan tai ilmoituksen tarve (Maankäyttö- ja rakennuslaki 132/1999, a, Sivonen 2014). 2. Asennuta säiliö asennusliikkeellä, jolle Tukes on myöntänyt luvan asennuksiin (KTMp 314/1985, ). 3. Ennen öljylämmityslaitteiston käyttöönottoa asennusliike tekee tiiveystarkastuksen (KTMp 314/1985, 44 ). 4. Asennusliikkeen on toimitettava paikalliselle pelastuslaitokselle öljylämmityslaitteiston käyttöönottotarkastusta (katsastusta) varten viipymättä asennustyöhön liittyvä vakuustodistus. 5. Pelastuslaitos tarkastaa öljylämmityslaitteiston kolmen kuukauden kuluessa sen käyttöönotosta. Tarkastuksesta laaditaan pöytäkirja, joka toimitetaan laitteiston omistajalle. (Valtioneuvoston asetus vaarallisten kemikaalien käsittelyn ja varastoinnin valvonnasta 855/2012, 38 ; Jokinen 2014b; Jokinen 2014c.) 20
21 3. Tyypillisiä öljysäiliövahinkotilanteita 3.1. Säiliön syöpyminen Metallisäiliöt syöpyvät iän myötä sekä sisä- että ulkopuolelta. Sisäpuolista syöpymistä aiheuttaa säiliön pohjalle kertynyt vesipitoinen liete. Sisällä sijaitseva säiliö altistuu ulkopuolelta syöpymille, jos säiliön pohja on asennettu esimerkiksi lattiaa vasten ilman tuuletusrakoa. Myös säiliötä ympäröivä maaperä voi aiheuttaa säiliöön ulkopuolista syöpymää, jos säiliön ulkopinnan korroosiosuojaus on puutteellista. (Lämmitysenergia Yhdistys ry 2012, 33 ja 40; Turvallisuus- ja kemikaalivirasto 2014a.) Vanhat metallisäiliöt on monesti valmistettu ennen säiliöstandardien voimaantuloa (eli ennen vuotta 1974), jolloin käytettiin mahdollisesti ohuempaa levyä säiliön materiaalina (Heikkinen 2014). Säiliötarkastuksen yhteydessä poistetaan säiliön pohjalle kertynyt vesipitoinen liete, joka aiheuttaa syöpymistä (Lämmitysenergia Yhdistys 2012, 24). Muovisäiliö on syöpymisen kannalta turvallinen ratkaisu, koska se ei syövy öljyn vaikutuksesta. Suoja-altaalla varustetut muovisäiliöt soveltuvat sisätiloihin. (Dehoust 2014.) Metallisäiliöt syöpyvät iän myötä sekä sisä- että ulkopuolelta. Kuva 8. Maata vasten asennettu öljysäiliö on syöpynyt puhki. (Jake Lehtovirta 2014) 21
22 Kuva 9. Öljysäiliössä näkyy kaksi reikää ruostuneella alueella. (Lahden seudun ympäristö palvelut 2010) 3.2. Täyttövahinko Täyttövahinkoja tapahtuu useista eri syistä. Tyypillisimpiä ovat seuraavat tapaukset: ylitäytönestin on viallinen täyttöletku irtoaa tankkauksen aikana öljyä on tankattu käytöstä poistettuun täyttöputkeen sarjasäiliöiden pinnantasaus ei toimi oikein (Lämmitysenergia Yhdistys 2012, 39; Liljendal 2013; Malin 2014.) Ylitäytönestimen toiminta suositellaan tarkastettavaksi määräaikaistarkastuksessa. Säiliön sisäpuolisen tarkastuksen yhteydessä tarkistetaan, että ylitäytönestimen anturi on asennettu oikein. Lisäksi sähköinen toiminta mitataan testilaitteella. (Lämmitysenergia Yhdistys ry 2012, 39.) Täyttöletkun irtoaminen voi johtua mm. siitä, että täyttöyhde ei ole säädösten mukainen (Heikkinen 2014). On tärkeää, että säiliöauto pääsee lähelle täyttöpaikkaa. Suositusetäisyys on enintään 30 metriä. Lisäksi täyttöputken suu pitää varustaa painetiiviillä liitännällä. (Öljyalan palvelukeskus 2014.) Täyttöputki on saatettu siirtää toiseen paikkaan säiliön uusimisen yhteydessä, jolloin vanhan täyttöputken käyttäminen on estettävä lukitsemalla tai mieluiten poistamalla se kokonaan. (KTMp 314/1985, 47 ). Öljysäiliöitä voidaan kytkeä sarjaan ns. pinnantasausputkiston avulla. Jos tasausputkiston materiaalina on käytetty kumia, putkisto suositellaan vaihdettavaksi metalliseen. Ylitäytön riski on suuri, mikäli pinnantasaus ei toimi oikein. (Lämmitysenergia Yhdistys ry 2012, 39.) 22